Nõo Vallavolikogu

22.08.2019 määruse nr 29 juurde

**Nõo valla 2019. aasta III lisaeelarve seletuskiri**

Nõo valla 2019. aasta III lisaeelarvega viiakse muudatused sisse investeerimistegevuses ja likviidsetes varades.

**KOONDEELARVE**

**Eelarve kogumaht suureneb 43 842 € võrra.**

**I INVESTEERIMISTEGEVUSE MUUTMINE**

* 35020009 – Riigihalduse ministri 10.07.2019 käskkirja nr 1.1 – 4/96 alusel eraldatud summa 18 842 €

TA04900 Muu majandus - suurendada sihtotstarbelisi eraldisi summas 18 842 € hajaasustuse programmi riigipoolsed toetusvahendid.

TA06300 Veevarustus – antav sihtfinantseerimine põhivara soetuseks suureneb summas 25 000 €

Käesoleval aastal algasid Nõo kirikule kuuluval maatükil Raudtee tänava piirkonnas tegevused eesmärgiga rajada sinna tankla. Tankla rajamine ja selle tõrgeteta tegutsemine kannab endas suurt avalikku huvi. Rajamisega kaasnevad tegevused ei too endaga küll kaasa suuri kaevetöid, kuid pinnase koorimise, tõstmise ja hilisema asfalteerimise taustal on otstarbekas teostada paralleelselt vee- ja kanalisatsiooni põhitrasside rajamine kõnealusesse piirkonda, selleks et vältida ebamõistlikke tegevusi ja kulutusi tulevikus.

**II LIKVIIDSETE VARADE MUUTUS** (raha ja pangakontode aasta alguse jäägi muutus)

Likviidseid vahendeid võetakse kasutusele kulude katteks summas 25 000 €.

2018. aasta lõpuks oli arvelduskontodel rahaline jääk 598 826 €. Kinnitatud eelarvega võeti kasutusele 425 672 €, lisaeelarvega võetakse veel lisaks 25 000 €. Kokku võetakse 2019. aasta eelarves vabu vahendeid arvele summas 450 672 €.

Materjalid koostas: Pille Sügis

06. august 2019